แฟนผม ประจำเดือนหายล่าสุด 27 เมษา sexล่าสุด 25พฤษภา จนตอนนี้ก็ยังไม่มาครับ แต่พอมาวันที่ 4-7 มิถุนา มีตกขาวสีน้ำตาลน้อยมากครับ แบบนี้แฟนผมเป็นประจำเดือนหรือยังครับ
สวัสดีค่ะ การมีเพศสัมพันธ์ในครั้งนั้นๆ ถ้าไม่ได้ใส่ถุงยางอนามัยป้องกัน หรือไม่ได้กินหรือใช้ยาคุมกำเนิดชนิดใดๆเลยนั้นก็มีโอกาสตั้งครรภ์ได้ประจำเดือนปกตินั้นควรจะมาทุกเดือน ห่าง 22-35 วันจากรอบก่อน การที่ประจำเดือนมาช้ากว่า 35 วันไปแล้ว ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลในเบื้องต้น ควรยืนยันการตั้งครรภ์ให้แน่ชัดก่อนค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป และหลังจากนี้หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน เรื่องตกขาวสีน้ำตาลมาน้อยๆนั้น ถ้าไม่ใช่ลักษณะเป็นเลือดประจำเดือนก็อาจจะไม่ได้บ่งบอกอะไรชัดเจน